  Туспуктэм: София Хохрякова Анжелика Тихонова корреспондент 4-тӥ гудырикошконэ Удмуртиын коронавируслы 3 сюрс 365 эскеронъёс ортчытӥзы, 71 муртлэсь висёнэз шараязы, соос пӧлын 14 аресозь сизьым пиналъёс но 65 арессэс ортчем 17 арлыдоос. Эмъяськонниосы 10 адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 1 сюрс 57 адямиез эмчиос чакласа возё.   Эмъяськонниосын кыллись 58 висисьёслэн тазалыксы шоро-куспо лыдъяське, кык муртлэн – секыт, тыосты шокатӥсь аппарат улын кыллисьёс ӧвӧл. 35 адями висёнэз вормиз. Улонысь кошкемъёс ӧвӧл. 5-тӥ гудырикошконлы Удмуртиын коронавирусэн черлан 168 сюрс 489 учыр лабораториосын зэматэмын. 163 сюрс 929 мурт йӧназ. 4 сюрс 48 адями улонысь кошкиз, со пӧлысь 3 сюрс 848-ез – юнматэм диагнозэн.   699 сюрс 543 мурт вакцинациез ортчиз, со пӧлысь 559 585 адями кыкетӥ компонентсэ но басьтӥз. 180 сюрс 321 адями ревакцинациез ортчиз. Тодэ вайытом, 3-тӥ гудырикошконэ Удмуртиын коронавируслы 3 сюрс 497 эскеронъёс ортчытӥзы, 63 муртлэсь висёнэз шараязы, эмъяськонниосы 11 адямиез интыязы. Элькунын берло толэзь ӵоже ревакцинациез ортчисьёслэн лыдзы 10 процентлы йылӥз. Тегъёс: коронавирус Удмуртия Тазалык Ижкар  